CELEX: 31992D0543
Language: el
Date: 1992-11-23 00:00:00
Title: 92/543/ΕΟΚ: Απόφαση του Συμβουλίου της 23ης Νοεμβρίου 1992 με την οποία επιτρέπεται στην Ομοσπονδιακή Δημοκρατία της Γερμανίας να εφαρμόσει μέτρο κατά παρέκκλιση του άρθρου 2 σημείο 1, σε συνδυασμό με το άρθρο 13 τίτλος Β στοιχείο δ) σημεία 1 και 2, της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών

Avis juridique important

|

31992D0543

92/543/ΕΟΚ: Απόφαση του Συμβουλίου της 23ης Νοεμβρίου 1992 με την οποία επιτρέπεται στην Ομοσπονδιακή Δημοκρατία της Γερμανίας να εφαρμόσει μέτρο κατά παρέκκλιση του άρθρου 2 σημείο 1, σε συνδυασμό με το άρθρο 13 τίτλος Β στοιχείο δ) σημεία 1 και 2, της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών  

Επίσημη Εφημερίδα αριθ. L 351 της 02/12/1992 σ. 0031 - 0031

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 23ης Νοεμβρίου 1992  με την οποία επιτρέπεται στην Ομοσπονδιακή Δημοκρατία της Γερμανίας να εφαρμόσει μέτρο κατά παρέκκλιση του άρθρου 2 σημείο 1, σε συνδυασμό με το άρθρο 13 τίτλος Β στοιχείο δ) σημεία 1 και 2, της  έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών  (92/543/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την έκτη οδηγία 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση (1), και ιδίως το άρθρο 27,   την πρόταση της Επιτροπής,  Εκτιμώντας:  ότι η δέκατη όγδοη οδηγία 89/465/ΕΟΚ (2) καταργεί, από την 1η Ιανουαρίου 1991, την προσωρινή παρέκκλιση που προβλέπεται στο άρθρο 28 παράγραφος 3 στοιχείο β) της οδηγίας 77/388/ΕΟΚ, σε συνδυασμό με το σημείο 13 του παραρτήματος ΣΤ της οδηγίας αυτής, η  οποία επέτρεπε στα κράτη μέλη να συνεχίσουν να απαλλάσσουν τη διαχείριση πιστώσεων και ενεγγύων πιστώσεων από πρόσωπο ή οργανισμό εκτός εκείνου που χορήγησε την πίστωση-  ότι, δυνάμει του άρθρου 27 παράγραφος 1 της οδηγίας 77/388/ΕΟΚ, το Συμβούλιο, αποφασίζοντας ομοφώνως, μετά από πρόταση της Επιτροπής, μπορεί να επιτρέψει σε κάθε κράτος μέλος να λάβει μέτρα παρέκκλισης από την οδηγία αυτή, με σκοπό να απλοποιηθεί η  είσπραξη του φόρου ή να αποφευχθούν ορισμένα είδη φοροδιαφυγής ή φοροαποφυγής-  ότι η Ομοσπονδιακή Δημοκρατία της Γερμανίας, με επιστολή που παρέλαβε η Επιτροπή στις 19 Δεκεμβρίου 1990, ζήτησε την άδεια να διατηρήσει την απαλλαγή για τη διαχείριση πιστώσεων και εχεγγύων πιστώσεων από πρόσωπο ή οργανισμό εκτός εκείνου που χορήγησε  την πίστωση- ότι το μέτρο αυτό αποτελεί παρέκκλιση του άρθρου 2 σημείο 1, σε συνδυασμό με το άρθρο 13 τίτλος Β στοιχείο δ) σημεία 1 και 2 της οδηγίας 77/388/ΕΟΚ, σύμφωνα με τα οποία οι παροχές υπηρεσιών που πραγματοποιούνται εξ επαχθούς αιτίας στο  εσωτερικό της χώρας υπό υποκειμένου στο φόρο, που ενεργεί υπό την ιδιότητά του αυτή, υπόκεινται στο φόρο προστιθέμενης αξίας-  ότι τα άλλα κράτη μέλη ενημερώθηκαν για το αίτημα που υπέβαλε η Ομοσπονδιακή Δημοκρατία της Γερμανίας στις 18 Ιανουαρίου 1991-  ότι οι διατάξεις που πρέπει να θεσπιστούν για τη φορολογία των υπηρεσιών αυτών θα δημιουργούσαν σημαντικές δυσκολίες τεχνικής φύσεως στην Ομοσπονδιακή Δημοκρατία της Γερμανίας όσον αφορά τον καθορισμό από τις ενδιαφερόμενες επιχειρήσεις των φορολογητέων  πράξεων και των σχετικών εκπεστέων φόρων που καταβλήθηκαν κατά το προηγούμενο στάδιο καθώς και για τον έλεγχο των δεδομένων αυτών από τη φορολογική αρχή-  ότι η αιτούμενη άδεια μπορεί να χορηγηθεί υπό ορισμένους όρους-  ότι η παρέκκλιση χορηγείται προσωρινά, για να επιτρέψει την αξιολόγηση των επιπτώσεων της χορηγηθείσας άδειας δυνάμει της παρούσας απόφασης μετά από μια ορισμένη περίοδο εφαρμογής- ότι, πριν από τη λήξη της άδειας αυτής, η Ομοσπονδιακή Δημοκρατία της  Γερμανίας πρέπει να προσπαθήσει να επιλύσει τις πρακτικές δυσκολίες οι οποίες απαιτούν την εν λόγω παρέκκλιση-  ότι η επίπτωση της παρούσας παρέκκλισης επί των ιδίων πόρων της Κοινότητας, που προκύπτουν από το φόρο προστιθεμένης αξίας, θα είναι αμελητέα,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Κατά παρέκκλιση από το άρθρο 2 σημείο 1, σε συνδυασμό με το άρθρο 13 τίτλος Β στοιχείο δ) σημεία 1 και 2 της οδηγίας 77/388/ΕΟΚ, επιτρέπεται στην Ομοσπονδιακή Δημοκρατία της Γερμανίας, μέχρι τις 31 Δεκεμβρίου 1995, να απαλλάσσει τις παροχές  υπηρεσιών διαχείρισης πιστώσεων και ενεγγύων πιστώσεων από πρόσωπο ή οργανισμό εκτός εκείνου που χορήγησε την πίστωση.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας. Βρυξέλλες, 23 Νοεμβρίου 1992. Για το Συμβούλιο  Ο Πρόεδρος  N. LAMONT   (1) ΕΕ αριθ. L 145 της 13. 6. 1977, σ. 1. Οδηγία όπως τροποποιήθηκε τελευταία από την οδηγία 91/680/ΕΟΚ (ΕΕ αριθ. L 376 της 31. 12. 1991, σ. 1). (2) ΕΕ αριθ. L 226 της 3. 8. 1989, σ. 21.